       Na temelju članka 50. Statuta Općine Molve („Službeni glasnik Koprivničko-križevačke županije“ broj 2/20.) i Programa mjera za mlade na području Općine Molve u 2020. godini (KLASA: 370-03/20-01/2, URBROJ: 2137/17-01-20-1 od 20. svibnja 2020.) općinski načelnik Općine Molve objavljuje
JAVNI POZIV
za podnošenje zahtjeva za pomoć za mlade 

na području Općine Molve u 2020. godini
Članak 1.
          Ovim Javnim pozivom i mjerama propisanim u Programu mjera za mlade na području Općine Molve u 2020. godini ( u daljnjem tekstu : Program)  uređuju se način i  uvjeti ostvarivanja prava na pomoć za mlade na području Općine Molve ( u daljnjem tekstu:  Općina).       
Članak 2.
          Mladom osobom u smislu ovog Programa, smatra se podnositelj zahtjeva pod uvjetom da nije navršio 45 godina života prije raspisivanja javnog poziva za:

1. Rješavanje stambenog pitanja stjecanjem vlasništva nad nekretninom,
2. Prava iz ovog Programa mogu se ostvariti i ako obavljaju odnosno pokreću neku od gospodarskih djelatnosti: djelatnost industrijske naravi, djelatnost komercijalne naravi, djelatnost slobodnih zanimanja, poljoprivrednu djelatnost te obrtničku djelatnost pod uvjetom da je sjedište djelatnosti na području Općine Molve.  

          Prebivalište mlade osobe kao i sjedište registrirane gospodarske djelatnosti za ostvarivanje prava moraju biti na području Općine Molve.

Članak 3.


Pravo na pomoć iz ovog Programa ostvaruje se prema sljedećim uvjetima:
-
prijavljeno prebivalište na području Općine,

-
da je podnositelj zahtjeva mlađi od 45 godine života do dana raspisivanja javnog poziva, 

-
da je nekretnina u kojoj je sjedište registrirane gospodarske djelatnosti na području Općine, 

-
da je nekretnina kojom se rješava stambeno pitanje na području Općine,

-
da podnositelj zahtjeva nema duga prema Općini niti Selskom komunalnom društvu Molve 
d.o.o. (u daljnjem tekstu: SKD Molve d.o.o.) koja činjenice će se utvrditi u službenim 
evidencijama Općine i SKD-a Molve d.o.o.

Članak 4.
          Temeljem ovog Programa odobravaju se sljedeće mjere potpore :

1. povrat poreza za nekretnine (3%) uplaćenog Općini pri kupnji nekretnine za stanovanje ili za kupnju nekretnine kod pokretanja gospodarske djelatnosti odnosno kupnju nekretnine radi proširenja već postojeće djelatnosti na području Općine – u 100% iznosu,

2. kamate na gotovinski, stambeni ili namjenski kredit podignut radi kupnje nekretnine radi stanovanja ili pokretanja odnosno proširenja već postojeće gospodarske djelatnosti na području Općine do 6%,
3. plaćanje financijskih sredstava za priključak na vodu i/ili struju i/ili plin uz dokaz o plaćanju. 

4. građevinski materijal potreban za adaptaciju kupljene nekretnine (cement, laminat, crijep, cigla, boje, lakovi i slično).

Sredstva za građevinski materijal mogu se ostvariti samo ako su ostvareni ostali uvjeti iz članka 3. ovog Javnog poziva.

Članak 5.
      
 Podnositelj zahtjeva može ostvariti najviše do 15.000,00 kn sredstava za mjere iz članka 4., točke 1., 2., i 3. ovog Javnog poziva, a za mjeru iz članka 4, točku 4. ovog Javnog poziva, najviše do 10.000,00 kn.


 Maksimalni iznos potpore po ovom Programu na temelju svih mjera ne može biti viši od 25.000,00 kuna.

Članak 6.
          Zahtjevi po ovom Javnom pozivu podnose se do zaključno 18. prosinca 2020. godine, a podnositelji zahtjeva ostvaruju prava iz ovog Programa počevši od 1. siječnja 2020.


Podnositelji zahtjeva koji su rješavali stambeno pitanje i pitanje kupnje nekretnine radi pokretanja ili proširenja gospodarske djelatnosti u 2017., 2018. i 2019. po prijašnjim programima za mlade mogu podnijeti zahtjev i u 2020. godini ali za onu mjeru po kojoj nisu dobili sufinanciranje, odnosno nisu mu dodijeljena sredstva.

Općina Molve nakon dostave zahtjeva, zadržava pravo provjere činjenica navedenih u zahtjevu iz članka 4. i 7. ovog Javnog poziva.
Članak 7.
DOKUMENTACIJA KOJA SE PODNOSI UZ ZAHTJEV:

1.
preslika osobne iskaznice podnositelja zahtjeva,

2.
izvadak iz zemljišnih knjiga za zemljište, stambeni objekt odnosno poslovni objekt koji je 
predmet zahtjeva (preslika),

3.
izvadak iz sudskog, obrtnog, strukovnog ili drugog odgovarajućeg registra ne stariji od    
1 (jedan) mjesec od dana podnošenja zahtjeva (izvornik ili preslika),

4.
dokaz o podignutom kreditu (ugovor, otplatni plan i sl.),

5.
dokaz o uplati rate

6.
dokaz o plaćenom računu za priključenje na vodu i/ili struju i/ili plin,

7.
dokaz o plaćenom računu za građevinski materijal

8.
izjava podnositelja zahtjeva o točnosti podataka

9.
preslika žiro/tekućeg računa,

10.
izjava o zaštiti osobnih podataka.
KLASA: 370-03/20-01/2

URBROJ: 2137/17-01-20-2
Molve, 29. svibanj 2020.

